**Alan Michael Sugar, Baron Sugar**, nado en Hackney (Londres) o 24 de marzo de 1947 é un magnate dos negocios, personalidade dos medios, político e conselleiro británico. En 1968, comezou o que se converteu no seu maior negocio, a compañía de consumibles electrónicos Amstrad (***A**lan **M**ichael **S**ugar **Trad**ing*). En 2007, vendeu os últimos intereses na compañía nun acordo con BSkyB por 125 millóns de libras.

Sugar foi presidente e copropietario do Tottenham Hotspur entre 1991 e 2001; vendeu o resto das súas accións no club en 2007 por 25 millóns de libras. Aparece na serie de televisión da BBC *The Apprentice*, que se emite anualmente dende 2005.

Segundo a listaxe de ricos de *Sunday Times*, Sugar converteuse en milmillonario en 2015. En 2016 tiña unha fortuna estimada en 1150 millóns de libras, clasificándoo como a 95.ª persoa máis rica do Reino Unido.

Traxectoria
-----------

Sugar naceu en Hackney, East London, nunha familia xudía. O seu pai, Nathan, era xastre nunha industria téxtil do East End. Os seus avós maternos naceran en Rusia e o seu avó paterno en Polonia. A avoa paterna de Sugar, Sarah Sugar, naceu en Londres de pais polacos.

Cando Sugar era novo, a súa familia vivía nun piso do concello. A causa do seu abondoso e rizado pelo chamárono "Mop head" ("cabeza fregona"), alcume que aínda continúa a empregar. Asistiu á Northwold Primary School e á Brooke House Secondary School de Upper Clapton, Hackney, e fixo cartos extra traballando nunha verdularía. Despois de deixar a escola aos dezaseis anos, traballou por un breve tempo no servizo social como estatístico no ministerio de educación. Comezou a vender antenas de radio para coches e outras mercadorías eléctricas nunha furgoneta que comprou por 50 libras e asegurou por 8. Para poder permitirse isto, renunciou aos seus aforros, que sumaban 100 libras.

Vida persoal
------------

Sugar é ateo, mais continúa a estar orgulloso da súa herdanza xudía. Sugar e a súa esposa Ann (de solteira Simons), antiga peiteadora, casaron o 28 de abril de 1968 en Great Portland Street, Londres. Teñen dous fillos e unha filla. A parella vive en Chigwell, Essex.

Sugar posúe unha aeronave Cirrus SR22 de catro asentos. Durante un intento de aterraxe en City Airport Manchester o 5 de xullo de 2008, Sugar saíuse da pista tras tomar terra debido ao mal tempo e ao campo mollado. Non houbo feridos, mais o avión foi danado considerablemente e deixouse en terra.

En febreiro de 2009, informouse de que Sugar iniciara un proceso legal contra o xornal *The Sun* tras unha reportaxe que o mencionara nunha listaxe negra de xudeus británicos en resposta ás operacións militares israelís contra Gaza.
 As ameazas supostamente foran feitas por Glen Jenvey, fonte da historia de *The Sun*, que as publicou nunha páxina web musulmá baixo identidade falsa.

En 2015, Sugar tiña unha fortuna estimada de 1040 millóns de libras.

Notas
-----

1. ↑  "Let's do the business". *The Jewish Chronicle*. 14 de maio de 2008. Consultado o 26 de agosto de 2014.
2. ↑  "Sir Alan, you're hired as our rep". *The Jewish Chronicle*. 19 de maio de 2008. Consultado o 26 de agosto de 2014.
3. 1 2  "BSkyB agrees £125m Amstrad deal". *BBC News*. 31 de xullo de 2007. Arquivado dende o orixinal o 15 de decembro de 2008. Consultado o 28 de xaneiro de 2009.
4. 1 2  "The Sunday Times – The Rich List". Arquivado dende o orixinal o 13 de abril de 2016. Consultado o 20 de outubro de 2016.
5. ↑  Beckford, Martin (9 de maio de 2008). "Sir Alan Sugar fails to make top 100 Jews list". *The Daily Telegraph*. Consultado o 3 de xuño de 2012.
6. ↑  "The Lords think I'm a brusque, ignorant cockney" Arquivado 06 de outubro de 2010 en Wayback Machine. *The Daily Telegraph*
7. 1 2  *The Real Alan Sugar*. BBC 2. 21 de xaneiro de 2009.
8. ↑  "The Apprentice – The Board". BBC. Arquivado dende o orixinal o 8 de abril de 2007. Consultado o 8 de maio de 2007.
9. ↑  "Alan sugar bio". Virgin. Arquivado dende o orixinal o 03 de novembro de 2007. Consultado o 8 de maio de 2007.
10. ↑  Wollaston, Sam (25 de marzo de 2009). "Sam Wollaston meets Sir Alan Sugar, star of The Apprentice". *The Guardian*. Consultado o 10 de xaneiro de 2015.
11. ↑  Hopps, Kat (22 de xuño de 2019). "Alan Sugar wife: The shocking way he proposed - and the secret to their enduring romance". *Express.co.uk* (en inglés). Consultado o 2 de xullo de 2019.
12. ↑  Naughton, Philippe; Costello, Miles (26 de marzo de 2006). "In the line of fire". *The Times* (Londres). Consultado o 6 de xullo de 2008.
13. ↑  What You See Is What You Get: My Autobiography – Alan Sugar (2010)
14. ↑  "Alan Sugar 'survives plane crash'". BBC. 7 de xullo de 2008. Consultado o 29 de marzo de 2012.
15. ↑  Leigh Holmwood (24 de febreiro de 2009). "Alan Sugar sues Sun over terror splash". *The Guardian* (Reino Unido). Arquivado dende o orixinal o 27 de febreiro de 2009. Consultado o 26 de marzo de 2009.
16. ↑  Leigh Holmwood; Stephen Brook (28 de xaneiro de 2009). "Sun front-page story on 'terror target' Sir Alan Sugar under investigation". *The Guardian* (Reino Unido). Consultado o 26 de marzo de 2009.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Alan Sugar Modificar a ligazón no Wikidata*** |

### Bibliografía

* David Thomas, "*Alan Sugar – the Amstrad Story*" (1991), paperback ISBN 978-0-330-31900-3.
* Alan Sugar, "*The Apprentice: How to get hired not fired*"
* Alan Sugar, "*What You See Is What You Get: My Autobiography*" (2010), hardback ISBN 978-0-230-74933-7.

|  |  |
| --- | --- |
| Control de autoridades | 
* Wd: Q336520
* WorldCat
* VIAF: 61064374
* FAST: 1628707
* IMDb: nm0837377
* LCCN: nb2005018527
* NPG: mp06557
* TMDb: 1223037

 |